da en da nl ca da da da es da da da da da da da da da da da da da nl da nb da da da da da nb da da en da da da da da da da da da da de da en en da da en en da da da da da da nl da en da da es nl da
Hele verden fulgte med, da Copenhagen Half Marathon bragede gennem København og Frederiksberg | Sparta Atletik og Løb
20.9.2022 06:30:00 CEST | Sparta Atletik og Løb
Tusindvis og atter tusindvis af tilskuere tog opstilling langs en af verdens hurtigste halvmaratonruter til CPH Half, mens verden fulgte med online.
Frederiksberg Allé er et af de mest ikoniske steder på ruten
Copenhagen Half Marathon rundede en fantastisk sportseventsommer i hovedstaden, hvor verdens bedste langdistanceløbere løb for rekorder og hæder gennem København og Frederiksberg, og København røg igen på verdenskortet som en af verdens førende løbsdestinationer med et hidtil uhørt højt internationalt niveau. Derudover fulgte seer fra hele verden med, da CPH Half blev dækket fra USA til Kina og i Europa med livedækning i blandt andet Danmark, Tyskland og Norge.
Turisterne elsker at løbe i København
Det er ikke kun danskerne, der flokkes til hovedstaden, når Copenhagen Half Marathon løber af stablen. I år var cirka en tredjedel af alle deltagere fra udlandet, og eventen har markeret sig som en af de arrangementer, der tiltrækker turister og deres familier fra udlandet.
”Siden 2015 har vi positioneret os som et af verdens bedste og hurtigste halvmaratonløb i verden. Dét arbejde begynder virkelig at bære frugt, og resultaterne kan tydelig ses,” udtaler Dorte Vibjerg, administrerende direktør for arrangørerne af CPH Half, Sparta Atletik & Løb, og uddyber:
”Alene i Kina har over 800.000 fulgt med i vores livesending, og det er tydeligt, vi har ramt en nerve med Copenhagen Half Marathon, når hele verden følger med i, hvad der sker i København.”
Arrangørerne og Wonderful Copenhagen arbejder tæt sammen om at skabe endnu større synergi mellem Copenhagen Half Marathon og hovedstaden som turistdestination. Det handler både om at tiltrække internationale løbere, inspirere deltagerne til at opleve byens brede udbud af oplevelser under opholdet og eksponere hovedstaden som destination i den internationale dækning af eventen.
”Internationale events er en vigtig del af hovedstadens turisme. Events er en konkret årsag til at rejse hertil og samtidig en platform for global eksponering af Danmarks hovedstad. Det er søndagens Copenhagen Half Marathon et rigtig godt eksempel på,” siger Mikkel Aarø-Hansen, administrerende direktør i Wonderful Copenhagen.
CPH Half vil være endnu større
Med den succes CPH Half haft med en verdensrekord i 2019, og i år med 15 løbere under den magiske grænse på en time, så tror arrangørerne på, at hovedstaden i fremtiden vil tiltrække endnu flere nationale såvel internationale deltagere.
”Vi ønsker, at endnu flere kan få den fantastiske oplevelse det er at løbe Copenhagen Half Marathon. Derfor ser vi som arrangør på mulighederne for at skabe de optimale betingelser, særligt omkring start- og målområdet, der gør vi kan løfte loftet. Med vores rute i København og på Frederiksberg er der potentiale og kapacitet til vækst.”
Copenhagen Half Marathon finder næste år sted den 17. september, og tilmeldingen lukker op den 1. december.
Fakta om Copenhagen Half Marathon 2022
Løbet var udsolgt med 25.000 deltagere
21.554 gennemførte CPH Half
CPH Half endte på Top 4 på World Athletics verdensrangliste målt på performance (resultater)
Over 60.000 aktiver på officielle CPH Half app
Arrangørerne estimerer op imod 1.000.000 seer fulgte med over hele verden og op mod 100.000 tilskuere langs ruten i byen
Den primære sponsor er: Zalando
Founding Partners er: Københavns Kommune, Frederiksberg Kommune, Wonderful Copenhagen og Sport Event Denmark
Øvrige sponsorer og partnere er: Nike, High5, BMW og Sportmaster
Frederiksberg Allé er et af de mest ikoniske steder på ruten
Information om Sparta Atletik og Løb
Sparta Atletik og Løb
Gunnar Nu Hansens Plads 11
35 26 69 00https://sparta.dk/
Sparta Atletik & Løb arrangerer op mod 20 løb årligt, heriblandt Copenhagen Marathon, Copenhagen Half Marathon og DHL Stafetten Kbh.
I Sparta Atletik får børn og unge mulighed for at løbe, springe og kaste sig ud i atletikkens discipliner. Desuden udvælges unge talenter, som udvikles til at præstere deres absolut bedste.
Derudover kan man med Sparta Løb kombinere løbetræning med socialt samvær, og der er plads til løbeglade medlemmer på alle niveauer
Følg pressemeddelelser fra Sparta Atletik og Løb
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Sparta Atletik og Løb
Unprecedented depth at Copenhagen Half Marathon18.9.2022 14:17:43 CEST | Pressemeddelelse
15 men dip under 60 minutes in Copenhagen.
CPH Half i vild rekordrus18.9.2022 13:41:09 CEST | Pressemeddelelse
Aldrig har så mange løbet så hurtigt i ét og samme løb som til Copenhagen Half Marathon 2022.
25,000 participants are Copenhagen-bound to participate in te sold-out Copenhagen Half Marathon17.9.2022 16:33:46 CEST | Pressemeddelelse
Te world’s fastest runners are heading to Copenhagen in te pursuit of new records.
25.000 deltagere flokkes til København for at deltage i et udsolgt Copenhagen Half Marathon17.9.2022 14:29:23 CEST | Pressemeddelelse
Verdenseliten vender tilbage til København i jagten på nye rekorder.
Verdens hurtigste løbere kommer til København i jagten på nye rekorder14.9.2022 06:30:00 CEST | Pressemeddelelse
København sætter rammerne den 18. september, når verdenseliten og 25.000 løbere deltager til et udsolgt CPH Half.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022